जयंत सिन्हा और गिरिराज सिंह जैसे मंत्रियों को इस बात को समझना होगा कि वे किसी दल विशेष के सदस्य मात्न नहीं हैं, उन पर पूरे भारतीय समाज के संरक्षण का दायित्व है। मंत्नी जब ऐसे मामलों के आरोपियों को मालाएं पहनाते हैं या उनकी स्थिति पर आंसू बहाते हैं या फिर आरोपियों की गिरफ्तारी के विरोध में निकाले जुलूसों का हिस्सा बनते हैं, जैसा कि कठुआ बलात्कार-कांड में हुआ था, तो सवाल उठना स्वाभाविक है कि संविधान की रक्षा की शपथ लेने वाले किस के प्रति उत्तरदायी हैं अपने राजनीतिक स्वार्थो के अथवा राष्ट्रीय हितों के? और इस सवाल का उत्तर हम सबको भी देना है कि मंत्रियों के ऐसे असंवैधानिक और असंवेदनशील व्यवहार पर हम कब तक चुप रहेंगे ?